**ОБЩИНСКИ СЪВЕТ – СВИЩОВ**

ПРЕПИС!

До………………………

**Р Е Ш Е Н И Е**

**№ 177**

от редовно заседание на Общинския съвет,

проведено на 31.03.2016 г., Прот. № 13

**ОТНОСНО:** Определяне на началния размер на наемната цена и/или арендното плащане на декар земя от общинския поземлен фонд за стопанската 2016/2017 година

На основание чл. 21, ал. 1, т. 8 от Закона за местното самоуправление и местната администрация (ЗМСМА), чл. 85 от Наредба за реда за придобиване, управление и разпореждане със собствеността на Община Свищов (НРПУРСОС) и във връзка с предложение с Вх. № 478/21.03.2016 г. от Г. Генчев – Кмет на Община Свищов, Общински съвет – Свищов,

**РЕШИ:**

І. Определя цени на земите от общинския поземлен фонд за стопанската 2016/2017 година, както следва:

1. Начална наемна цена за отглеждане на едногодишни полски култури – 45,00 лв./дка.

2. Начално арендно плащане за възстановяване на трайни насаждения и създаване на масиви с трайни насаждения е:

|  |  |  |  |
| --- | --- | --- | --- |
| **Трайни насаждения** | **Гратисен период** | **Период на плододаване** | |
| **год.** | **лв./дка** |
| Лозови насаждения | 3 | 4-7 | 44,00 |
| 8-20 | 66,00 |
| За останалия период на плододаване | 44,00 |
| Овощни насаждения | 4 | 5-7 | 33,00 |
| За останалия период на плододаване | 50,00 |
| Ягодоплодни култури | 2 | За периода на плододаване | 50,00 |
| Етеричномаслени култури | 3 | За периода на плододаване | 33,00 |
| Култивирани билки срок за предоставяне 5 години | 1 | 2-5 | 24,00 |

3. Начална наемна цена /арендно плащане/ за земи, заети с трайни насаждения при отдаване под наем /аренда/ – 26,00 лв./дка;

4. Начална наемна цена /арендно плащане / за земи, неизползвани две или повече години при отдаване под наем /аренда/ – 22,00 лв./дка;

5. Начална цена за други селскостопански територии – 50,00 лв./дка.

ІІ. Да се актуализират наемните цени /арендни плащания/ по сключени договори през предходни години с приетите по-горе цени.

**Мотиви:** Ежегодно в изпълнение на чл. 85 отНаредба за реда за придобиване, управление и разпореждане със собствеността на Община Свищов, Общинският съвет определя началния размер на наемните цени или арендното плащане на декар земя за новата стопанска година.

В залата присъстват 21 общински съветници.

Гласували “За” – 20, “Против” – няма и “Въздържал се” – 1.

ПРЕДСЕДАТЕЛ НА ОбС:…/п/……

/д-р К. Кирилов/

Вярно при ОбС: …………………............

/В. Минчева-Иванова/